open-index/open-wikipedia-markdown huggingface dataset:
ตำบลน้ำขาว

**น้ำขาว** เป็นตำบลในอำเภอจะนะ จังหวัดสงขลา 

## ที่ตั้งและอาณาเขต
ตำบลน้ำขาว มีอาณาเขตติดต่อกับเขตการปกครองข้างเคียง ดังนี้

* **ทิศเหนือ** ติดต่อกับตำบลแค
* **ทิศตะวันออก** ติดต่อกับตำบลขุนตัดหวาย
* **ทิศใต้** ติดต่อกับตำบลนาหมอศรี ตำบลคลองทราย (อำเภอนาทวี) และตำบลเขามีเกียรติ (อำเภอสะเดา)
* **ทิศตะวันตก** ติดต่อกับตำบลพะตง (อำเภอหาดใหญ่)

## ประวัติ
ตำบลน้ำขาวมีผู้ให้ความเป็นมาไว้หลายคน บางที่มาเล่าว่ามาจากน้ำข้าว มาเป็น "น้ำขาว" บางที่มาเล่าว่าเป็นที่ตั้งในที่ลุ่ม พอฤดูน้ำหลากน้ำจะเต็มไปทั้งทุ่ง ซึ่งบ้านตั้งอยู่รายล้อมทุ่งน้ำ จึงดูน้ำสีขาวไปหมดจึงได้ชื่อว่า "น้ำขาว" (ซึ่งสอดคล้องกับชื่อบ้านทุ่งน้ำขาวในอำเภอนาทวี) 

ในปี พ.ศ. 2492 ทางราชการได้แยกพื้นที่หมู่ 4, 12 (ในขณะนั้น) ของตำบลน้ำขาว ไปรวมกับพื้นที่หมู่ 1,3 (ในขณะนั้น) ของตำบลขุนตัดหวาย รวม 4 หมู่บ้าน ตั้งขึ้นเป็น "ตำบลแค" 

## การแบ่งเขตการปกครอง

### การปกครองส่วนภูมิภาค
ตำบลน้ำขาวแบ่งพื้นที่การปกครองออกเป็น 11 หมู่บ้าน ได้แก่

### การปกครองส่วนท้องถิ่น
ท้องที่ตำบลน้ำขาวมีองค์กรปกครองส่วนท้องถิ่น เพียงแห่งเดียว คือ **องค์การบริหารส่วนตำบลน้ำขาว** ครอบคลุมพื้นที่ตำบลน้ำขาวทั้งหมด ซึ่งเป็นสภาตำบลน้ำขาวที่จัดตั้งขึ้นในปี พ.ศ. 2517 และยกฐานะขึ้นเป็นองค์การบริหารส่วนตำบลน้ำขาวในวันที่ 30 มกราคม พ.ศ. 2539 จนถึงปัจจุบัน

## อ้างอิง

น้ำขาว 
น้ำขาว
หมวดหมู่:อำเภอจะนะ
ตำบลหวายเหนียว

**หวายเหนียว** เป็นตำบลหนึ่งในอำเภอท่ามะกา จังหวัดกาญจนบุรี

## ประวัติ
ตำบลหวายเหนียว ได้รับการจัดตั้งเป็นเทศบาลตามพระราชบัญญัติเปลี่ยนแปลงฐานะจากสุขาภิบาล เป็นเทศบาล พ.ศ. 2542 เมื่อวันที่ 25 พฤษภาคม 2542 และได้ประกาศในราชกิจจานุเบกษา เล่มที่ 116 ตอนที่ 9 ก ลงวันที่ 24 กุมภาพันธ์ 2542 ตั้งแต่อดีตนานมา ตำบลหวายเหนียวเป็นตำบลที่อยู่ติดแม่น้ำแม่กลอง ราษฎรมีอาชีพตัดไม้ และมีการล่องไม้ซุงมาพักอยู่บริเวณนี้ ซึ่งเป็นป่าหวายจำนวนมาก และเป็นหวายที่มีคุณภาพสามารถผูกท่อนซุงได้เป็นอย่างดี ชาวบ้านจึงเรียกและตั้งชื่อตำบลว่า “ตำบลหวายเหนียว”

## ภูมิศาสตร์
### ที่ตั้งและอาณาเขต
*ทิศเหนือ ติดกับ แม่น้ำแม่กลอง
*ทิศใต้ ติดกับ ต.เขาสามสิบหาบ อ.ท่ามะกา จ.กาญจนบุรี
*ทิศตะวันออก ติดกับ ต.พงตึก อ.ท่ามะกา จ.กาญจนบุรี
*ทิศตะวันตก ติดกับ ต.แสนตอ อ.ท่ามะกา จ.กาญจนบุรี
*พิกัดเส้นรุ้ง(latitude):ประมาณ 13.906000
*พิกัดเส้นแวง(longitude):ประมาณ 99.759003

### ภูมิประเทศ
สภาพพื้นที่ส่วนใหญ่เป็นที่ราบลุ่มแม่กลอง โดยมีแม่น้ำแม่กลองไหลผ่านทางทิศตะวันออก มีลักษณะเป็นชุมชนศูนย์กลางเดียว ศูนย์กลางชุมชน ได้แก่ บริเวณวัดหวายเหนียว การตั้งบ้านเรือนของประชาชนจะอยู่เป็นกลุ่มบริเวณสองฝั่งถนนสายต่างๆ ได้แก่ ถนนสุขาภิบาล ซอย 1 และ ซอย 2 เป็นต้น บริเวณบ้านพักอาศัยที่หนาแน่น จะอยู่ด้านเหนือและด้านตะวันตกของวัดหวายเหนียว และกระจายตัวอยู่บริเวณสองฝั่งถนนสายย่อยๆ ที่เข้าสู่พื้นที่เกษตรกรรม

## ประชากร
จำนวนประชากรในมีประชากรทั้งสิ้น 6,010 คน และจำนวนหลังคาเรือน 414 หลังคาเรือน

## เศรษฐกิจ
ประชากรส่วนใหญ่ร้อยละ 80 ประกอบอาชีพเกษตรกรรม ได้แก่ การทำไร่ข้าวโพด ข้าว ข้าวโพด มันสำปะหลังและพืชผักสวนครัว นอกจากนี้ ประชากรร้อยละ 20 ประกอบอาชีพรับจ้างและบริการ โดยมีโรงงานอุตสาหกรรม 4 แห่ง คือ โรงงานเมทัลชีท ซีสเต็มส์, จำกัด โรงงานไทยเมทัลชีท โปรดักท์ จำกัด, โรงงานปุ๋ยท่ามะกา, โรงงานเมโทรไฟเบอร์ จำกัด

## การคมนาคม
จากกรุงเทพฯ สามารถใช้เส้นทางถนนเพชรเกษม และแยกเข้าถนนแสงชูโตเขตอำเภอบ้านโป่ง จังหวัดราชบุรี เดินตามเส้นทางถนนแสงชูโตบ้านโป่ง – กาญจนบุรี ผ่านเทศบาลตำบลลูกแก เทศบาลตำบลท่าไม้ และเทศบาลตำบลท่ามะกา แยกเข้าถนนสายท่ามะกา – ด่านมะขามเตี้ย บริเวณสี่แยกไฟแดง (ท่ามะกา) ข้ามสะพาน (แม่น้ำแม่กลอง) เข้าเขตตำบลหวายเหนียว รวมระยะทาง 90 กิโลเมตร เส้นทางเดินเป็นถนนมาตรฐานลาดยางตลอดเส้นทางภายในหมู่บ้าน

## สถานที่สำคัญ
* ที่ทำการองค์การบริหารส่วนตำบลหวายเหนียว
* สำนักงานเทศบาลตำบลหวายเหนียว
* สถานีอนามัยตำบลหวายเหนียว
* โรงเรียนประถมศึกษา/มัธยมศึกษาวัดหวายเหนียว
* วัดหวายเหนียว
* อุทยานมัจฉาวังสังกะวาส

### อุทยานมัจฉาวังสังกะวาด
สถานที่ : วัดหวายเหนียว ตำบลหวายเหนียว
รายละเอียด : อุทยานมัจฉาวังสังกะวาส อยู่ในบริเวณพื้นที่วัดหวายเหนียว ตำบลหวายเหนียว หากมาจากกรุงเทพฯไปตามทางหลวงหมายเลข 323 กิโลเมตรที่ 92–93 เข้าทางเดียวกับโบราณสถานพงตึก เมื่อลงจากสะพานจันทรุเบกษา เลี้ยวขวาตรงไปตามถนนเลียบแม่น้ำแม่กลองประมาณ 1.5 กิโลเมตร อุทยานแห่งนี้เป็นสถานที่พักผ่อนหย่อนใจของประชาชนทั่วไปที่นิยมมาให้อาหาร ปลา เวลากลางวันจะพบปลาตะเพียน ในเวลาหนึ่งทุ่มเป็นต้นไปจึงจะพบปลาสังกะวาสซึ่งนับวันจะหาดูได้ยาก นอกจากนี้ภายในวัดหวายเหนียวยังมีพิพิธภัณฑ์พื้นบ้านเปิดให้ชมตั้งแต่เวลา 08.00–18.00 น.

## อ้างอิง

หวายเหนียว
หมวดหมู่:อำเภอท่ามะกา
ปรินส์ออฟเปอร์เซีย 2: เดอะแชโดวแอนด์เดอะเฟลม

***ปรินส์ออฟเปอร์เซีย 2: เดอะแชโดวแอนด์เดอะเฟลม*** () เป็นวิดีโอเกมแพลตฟอร์มภาพยนตร์ที่พัฒนาและจัดจำหน่ายโดยโบรเดอร์บันด์ ใน พ.ศ. 2536 สำหรับดอส และต่อมาได้พอร์ตไปยังแมคอินทอช, ซูเปอร์แฟมิคอม และเอฟเอ็มทาวน์ เป็นภาคที่สองในชุดเกม *[[ปรินส์ออฟเปอร์เซีย (แฟรนไชส์)|ปรินส์ออฟเปอร์เซีย]]* และเป็นภาคต่อโดยตรงจาก *[[ปรินส์ออฟเปอร์เซีย (วิดีโอเกม พ.ศ. 2532)|ปรินส์ออฟเปอร์เซีย]]* ใน พ.ศ. 2532 ทั้งสองเกมออกแบบโดยจอร์แดน เมชเนอร์ แต่ต่างจากเกมต้นฉบับตรงที่เขาไม่ได้เขียนโปรแกรมภาคต่อเอง 

แม้จะมีการพอร์ตลงไปยังแพลตฟอร์มที่มีขนาดเล็กกว่าเกมแรก แต่ *ปรินส์ออฟเปอร์เซีย 2: เดอะแชโดวแอนด์เดอะเฟลม* ก็ประสบความสำเร็จในเชิงพาณิชย์เช่นกัน และได้รับการยกย่องจากนักวิจารณ์ร่วมสมัยส่วนใหญ่ว่ามีการปรับปรุงให้ดีขึ้นกว่าภาคก่อน เกม *[[ปรินส์ออฟเปอร์เซียทรีดี]]* ภาคสุดท้ายในไตรภาค *ปรินส์ออฟเปอร์เซีย* ต้นฉบับ วางจำหน่ายใน พ.ศ. 2542 ตัวเกมเวอร์ชันอัปเดตสำหรับไอโอเอสและแอนดรอยด์ วางจำหน่ายใน พ.ศ. 2556 โดยไม่มีการพ่วงเลข "2" ในชื่อ

## แหล่งข้อมูลอื่น
* 
* ''Prince of Persia 2: The Shadow & The Flame'' at the Macintosh Garden

หมวดหมู่:วิดีโอเกมที่ออกวางจำหน่ายในปี พ.ศ. 2536
หมวดหมู่:วิดีโอเกมแพลตฟอร์ม
หมวดหมู่:วิดีโอเกมที่มีฉากในประเทศอิหร่าน
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:เกมสำหรับซูเปอร์แฟมิคอม
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:เกมสำหรับเอฟเอ็ม ทาวส์
รายชื่อซิงเกิลของอิลดีโว

หน้านี้เป็นหน้ารวบรวมซิงเกิล ของอิลดีโว

## อ้างอิง
แอตชาตส์
หมวดหมู่:อิลดีโว
ปรินส์ออฟเปอร์เซีย (วิดีโอเกม พ.ศ. 2532)

***ปรินส์ออฟเปอร์เซีย*** () เป็นวิดีโอเกมแพลตฟอร์มภาพยนตร์ที่พัฒนาและจัดจำหน่ายโดยโบรเดอร์บันด์ สำหรับแอปเปิล II ใน พ.ศ. 2532 ตัวเกมได้รับการออกแบบและดำเนินการโดยจอร์แดน เมชเนอร์ เรื่องราวเกิดขึ้นในเปอร์เซียยุคกลาง ผู้เล่นจะได้ควบคุมตัวเอกที่ไม่มีชื่อซึ่งต้องผจญภัยผ่านดันเจี้ยนต่างๆ เพื่อเอาชนะแกรนด์วิเซียร์จาฟ์ฟาร์ผู้ชั่วร้ายและช่วยเจ้าหญิงที่ถูกคุมขัง

เช่นเดียวกับเกม *[[คาราเตกา]]* ซึ่งเป็นเกมแรกของเมชเนอร์ เกม *ปรินส์ออฟเปอร์เซีย* ใช้เทคนิคโรโตสโคปเพื่อแอนิเมชั่นที่ลื่นไหลและสมจริง สำหรับกระบวนการนี้ เมชเนอร์ใช้เป็นข้อมูลอ้างอิงสำหรับวิดีโอการเคลื่อนไหวของตัวละครของพี่ชายที่แสดงกายกรรมโลดโผนในชุดสีขาว และภาพยนตร์แนวสวอชบัคเลอร์ เช่น *[[The Adventures of Robin Hood]]*

ตัวเกมได้รับได้เสียงชื่นชมอย่างมาก และแม้ว่าจะไม่ประสบความสำเร็จในเชิงพาณิชย์ในทันที แต่ก็ขายได้หลายชุดเนื่องจากมีการพอร์ตไปยังแพลตฟอร์มที่หลากหลายหลังจากแอปเปิล II เดิมวางจำหน่าย เชื่อกันว่าเป็นเกมแพลตฟอร์มภาพยนตร์เกมแรกและเป็นแรงบันดาลใจให้กับเกมมากมายในประเภทย่อยนี้ เช่น *[[Another World]]*  ความสำเร็จของแฟรนไชส์เปิดตัว *[[ปรินส์ออฟเปอร์เซีย (แฟรนไชส์)|ปรินส์ออฟเปอร์เซีย]]* ซึ่งประกอบด้วยภาคต่อ 2 ภาค ได้แก่ *[[ปรินส์ออฟเปอร์เซีย 2: เดอะแชโดวแอนด์เดอะเฟลม]]* (พ.ศ. 2536) และ *[[ปรินส์ออฟเปอร์เซียทรีดี]]* (พ.ศ. 2542) และรีบูต 2 ภาค ได้แก่ *[[ปรินส์ออฟเปอร์เซีย: เดอะแซนด์สออฟไทม์]]* (พ.ศ. 2546) ซึ่งตามมาด้วยภาคต่อของตัวเองสามภาค และ *[[ปรินส์ออฟเปอร์เซีย (วิดีโอเกม พ.ศ. 2551)|ปรินส์ออฟเปอร์เซีย]]* (พ.ศ. 2551)

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2532
หมวดหมู่:วิดีโอเกมแพลตฟอร์ม
หมวดหมู่:วิดีโอเกมที่มีฉากในประเทศอิหร่าน
หมวดหมู่:เกมสำหรับอะมิกา
หมวดหมู่:เกมสำหรับเกมบอยคัลเลอร์
หมวดหมู่:เกมสำหรับเทอร์โบกราฟซ์-ซีดี
หมวดหมู่:เกมสำหรับแอมสตรัด ซีพีซี
หมวดหมู่:เกมสำหรับคอมโมดอร์ 64
หมวดหมู่:เกมสำหรับเอฟเอ็ม ทาวส์
หมวดหมู่:เกมสำหรับแฟมิคอม
เมคอัพ! เซเลอร์เซนชิ

**เมคอัพ! เซเลอร์เซนชิ** () เป็นภาพยนตร์ขนาดสั้น ความยาว 15 นาที เข้าฉายในประเทศญี่ปุ่นเมื่อวันที่ 5 ธันวาคม พ.ศ. 2536 พร้อมกับ เซเลอร์มูน R "สงครามปีศาจดอกไม้จากอวกาศ" และ **หนักแน่นเข้าไว้ สึโยชิ** ต่อมาได้ผลิตออกมาในรูปแบบ เลเซอร์ดิสก์ และวิดีโอ โดยเลเซอร์ดิสก์นั้นจะรวมไว้ในอีเว้นท์คอนเสิร์ต ดรีมมิ่งมูน ส่วนในฉบับดีวีดีจะรวมไว้ในแผ่นเดียวกับภาพยนตร์เซเลอร์มูน อาร์ และจะมีแผ่นพิเศษแถมให้เป็นเพลงเปิด-ปิด ของเซเลอร์มูนภาคจอเงิน และภาพการออกแบบตัวละครอีกด้วย

## เนื้อเรื่อง
สึคิโนะ อุซางิ และ อุซางิน้อย ที่ในอยู่ในร้านกาแฟ ได้ยินเด็กผู้หญิง 2 คน พูดถึงอัศวินเซเลอร์ ว่ามีความฉลาด เป็นผู้ดี แข็งแรง และเป็นหัวหน้าอัศวินเซเลอร์อุซางิก็พาลเข้าใจผิดว่าคิดเป็นตัวเองทั้งหมด แต่กลับเป็นอัศวินเซเลอร์ทั้ง 4 คน โดยหลังจากที่ 2 คน พูดก็จะเป็นเรื่องราวของอัศวินเซเลอร์แต่ละคน พร้อมเพลงอิมเมจที่เหล่าเซเลอร์ร้องเป็นเพลงธีมในแต่ละเรื่อง แต่แล้วอุซางิก็ไม่เห็นเด็กผู้หญิง 2 คน พูดถึงเซเลอร์มูน เลยเข้าไปพูดคุยกับเด็กผู้หญิง 2 คน แต่เด็กผู้หญิง 2 คน ไม่ค่อยชอบเซเลอร์มูน เพราะว่าติ้งต๊อง หลังจากนั้นเด็ก 2 คนนั้นก็จากไป อุซางิเลยร้องไห้เพราะไม่มีใครชอบเซเลอร์มูน

## นักพากย์
* **สึคิโนะ อุซางิ** พากย์โดย มิตสึอิชิ โคโตะโนะ
* **จิบะ มาโมรุ** พากย์โดย ฟุรุยะ โทรุ
* **อุซางิน้อย** พากย์โดย อารากิ คาเอะ
* **มิซุโนะ อามิ** พากย์โดย ฮิซาคะวะ อายะ
* **ฮิโนะ เร** พากย์โดย โทมิซะว่า มิจิเอะ
* **คิโนะ มาโกโตะ** พากย์โดย ชิโนะฮาระ เอมิ
* **ไอโนะ มินาโกะ** พากย์โดย ฟูคามิ ริกะ
* **ยุย** พากย์โดย จิเอะโกะ นัมบะ
* **อายะ** พากย์โดย ยูมิ คาจิฮาระ

## เพลง
**เพลงประกอบเรื่อง**
* **Someday・・・Somebody・・・**
: ขับร้องโดย อายะ ฮิซาคาวะ (ใช้ในธีมที่กล่าวถึง มิซูโนะ อามิ)
* **永遠のメロディ** (เมโลดี้แห่งนิจนิรันดร์)
: ขับร้องโดย มิจิเอะ โทมิซาวะ (ใช้ในธีมที่กล่าวถึง ฮิโนะ เร)
* **STARLIGHTにキスして** (จูบแสงดาว)
: ขับร้องโดย เอมิ ชิโนฮาระ (ใช้ในธีมที่กล่าวถึง คิโนะ มาโคโตะ)
* **あなたの夢をみたわ** (ฉันมองเห็นความฝันของเธอ)
: ขับร้องโดย ริกะ ฟุคามิ (ใช้ในธีมที่กล่าวถึง ไอโนะ มินาโกะ)
* **YOU'RE JUST MY LOVE**
: ขับร้องโดย โคโตโนะ มิตสึอิชิ และโทรุ ฟุรุยะ (ใช้ในธีมที่กล่าวถึง เจ้าหญิงเซเลนิตี้ และเจ้าชายเอนดิเมียน)

**เพลงปิดเรื่อง**
* **I am セーラームーン** (ฉันคือเซเลอร์มูน)
: ขับร้องโดย อัศวินเซเลอร์ (โคโตโนะ มิตสึอิชิ, อายะ ฮิซาคาวะ, มิจิเอะ โทมิซาวะ, เอมิ ชิโนฮาระ, ริกะ ฟุคามิ)

## ดรีมมิ่งมูน
งานสเปเชี่ยลอีเว้นท์ที่จัดขึ้นในวันที่ 25 ธันวาคม พ.ศ. 2536 เวลา 19.30-22.45 ที่มารุโนะอุจิ โตเอ เธียเตอร์ โดยงานนี้มีชื่อขึ้นว่า เซเลอร์มูนและคริสต์มาส โดยมีแขกรับเชิญซึ่งเป็นนักพาย์อัศวินเซเลอร์ 5 คน ได้แก่ โคโตโนะ มิตสึอิชิ, อายะ ฮิซาคาวะ, มิจิเอะ โทมิซาวะ, เอมิ ชิโนฮาระ และริกะ ฟุคามิ ซึ่งผู้มาร่วมงานมีถึงจำนวน 500 คน โดยในงานนั้นจะเป็นการพูดคุยเกี่ยวกับความทรงจำในวันคริสต์มาส มีการร้องเพลง พูดคุย แจกของรางวัล และร่วมกันชมภาพยนตร์เซเลอร์มูน อาร์กันอีกด้วยในท้ายงาน

## แหล่งข้อมูลอื่น
* Fiore - The Wandering Alien and Slave to Kisenian's Will
* Bishoujo Senshi Sailor Moon Etymology 
* The Tour >> Mare Ingenii >> Ancient Texts >> Bad Seeds >> Fiore
* Xenian @ The Oracle - Information and pictures
* Red Tattoo - Information about the Sailor Moon R movie

หมวดหมู่:ภาพยนตร์เซเลอร์มูน
หมวดหมู่:ภาพยนตร์ที่ออกฉายในปี พ.ศ. 2536
หมวดหมู่:ภาพยนตร์ญี่ปุ่น
สิ่งก่อสร้างตกแต่ง

thumbnail|220px|“หอบรอดเวย์” (Broadway Tower) ที่วูสเตอร์, อังกฤษ
thumbnail|220px|“ปราสาทโมว์ ค็อพ” (Mow Cop Castle) ที่แฮริสซีเฮด, สตาฟฟอร์ดเชอร์, อังกฤษ สร้างเลียนแบบซากป้อมจากยุคกลาง

**สิ่งก่อสร้างตกแต่ง** หรือ  **ฟอลลีย์** (ภาษาอังกฤษ: Folly หรือ Eye-catcher) คือสิ่งก่อสร้างที่สร้างเฉพาะสำหรับการตกแต่งที่มิใช่สิ่งก่อสร้างที่สร้างขึ้นเพื่อการใช้สอยตามปกติ สิ่งก่อสร้างตกแต่งเริ่มมาจากการสร้างเพื่อเพิ่มความเด่นในการตกแต่งอุทยานหรือสวนแบบภูมิทัศน์ และมักจะเป็นสิ่งก่อสร้างที่สร้างขึ้นเพื่อความสนุก

## ลักษณะ
ลักษณะของสิ่งก่อสร้างตกแต่งไม่ค่อยกระจ่างแจ้งแต่มักจะมีคุณสมบัติอย่างใดอย่างหนึ่งดังนี้
***เป็นสิ่งก่อสร้าง หรือส่วนหนึ่งของสิ่งก่อสร้าง** ฉะนั้นจึงแตกต่างจากสิ่งตกแต่งอื่น ๆ ภายในอุทยานหรือสวนเช่นงานประติมากรรม
***เป็นสิ่งไม่มีจุดมุ่งหมายนอกไปจากเพื่อการตกแต่ง** รูปลักษณะมักจะคล้ายสิ่งก่อสร้างที่สร้างเพื่อใช้ประโยชน์อย่างใดอย่างหนึ่งแต่จริงแล้วเป็นแต่เปลือกสิ่งก่อสร้าง
***เป็นสิ่งก่อสร้างที่สร้างเฉพาะ** สิ่งก่อสร้างตกแต่งสร้างเพื่อการตกแต่งโดยเฉพาะ
***ลักษณะสถาปัตยกรรมหรือการออกแบบมักจะแปลกแนว** แต่ก็ไม่เสมอไป แต่สิ่งก่อสร้างจะสร้างเพื่อดึงดูดความสนใจของผู้ดูโดยการใช้ลักษณะรูปทรงหรือการตกแต่งที่แปลกหรือนอกแนว
***มักจะบ่งให้เห็นว่าเป็นสิ่งก่อสร้างหลอก** ตัวอย่างที่เห็นได้ชัดคือซากสิ่งก่อสร้าง เช่นสิ่งก่อสร้างที่ทำให้เหมือนซากส่วนหนึ่งของกำแพงวัดที่พังทลายเป็นต้น

## ดูเพิ่ม
* ภูมิสถาปัตยกรรม

## อ้างอิง
* Howley, James. 1993. The Follies and Garden Buildings of Ireland. New Haven: Yale University Press. ISBN 0-300-05577-3

## แหล่งข้อมูลอื่น

*  เว็ปไซท์ของ The Folly Fellowship - องค์การเพื่อสิ่งก่อสร้างตกแต่ง 
* สิ่งก่อสร้างตกแต่งในภูมิทัศน์อังกฤษ 
* สิ่งก่อสร้างตกแต่งและอนุสาวรีย์ในอังกฤษ  
*  ภาพสิ่งก่อสร้างตกแต่งที่ Odd-stuff!  
* สิ่งก่อสร้างตกแต่งของยุโรป (หนังสือ)   
* เว็ปไซท์สำหรับสิ่งก่อสร้างตกแต่งสมัยใหม่ 

สิ่งก่อสร้างตกแต่ง
สิ่งก่อสร้างตกแต่ง
สิ่งก่อสร้างตกแต่ง
เตอาโตร

**Teatro** เป็นภาษาอิตาลี แปลว่า "โรงละคร" คือวงดนตรีที่ตั้งขึ้น สังกัดโซนี บีเอ็มจี สมาชิกวง Teatro ได้แก่ Jeremiah James, Andrew Alexander, Simon Bailey และ Stephen Rahman-Hughes

## ประวัติ
**Teatro** คือวงดนตรีในแนวคิดความโดดเด่นด้านเสียงร้อง และภาพลักษณ์ที่ดีของสี่หนุ่ม ประกอบกับเสียงดนตรีคลาสสิกที่ไม่เหมือนใคร ไม่ว่าจะเป็นดนตรีแบบละครเวที ทุกอย่างล้วนเป็นส่วนของความสำเร็จของวง Teatro

ในฐานะวงดนตรีที่เน้นเสียงเป็นหลัก "Teatro" ได้ยกระดับเพลงประกอบละครธรรมดา สู่เพลงที่ได้รับความนิยมอย่างสูง อย่างเพลง "Maria" ที่สามารถดึงดูดผู้ชมได้มากมาย และบัตรที่จำหน่ายหมดในสหราชอาณาจักรเมื่อปีที่แล้ว

หมวดหมู่:กลุ่มดนตรีสัญชาติอังกฤษ
หมวดหมู่:กลุ่มดนตรีสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2550
ไอว็อนต์ยูทูนีดมี

"**ไอว็อนต์ยูทูนีดมี**" () คือซิงเกิลที่ 4 และซิงเกิลสุดท้ายของเซลีน ดิออนจากอัลบั้ม *[[ออลเดอะเวย์... อะดิเคดออฟซอง]]* ออกจำหน่ายเมื่อวันที่ 15 กรกฎาคม พ.ศ. 2543 

"ไอว็อนต์ยูทูนีดมี" เป็นผลงานการประพันธ์ของ Diane Warren ผู้ประพันธ์เพลง "บีคอสยูเลิฟด์มี" และเพลงคลับรีมิกซ์สร้างสรรค์โดย Thunderpuss

มิวสิกวิดีโอที่ 2 ของเพลง "ไอว็อนต์ยูทูนีดมี" อำนวยการสร้างโดย Liz Friedlander และเผยแพร่เมื่อวันที่ 1 พฤษภาคม พ.ศ. 2543 ซึ่งได้บรรจุในดีวีดี รวมมิวสิกวิดีโอ *[[ออลเดอะเวย์... อะดิเคดออฟซองแอนด์วิดีโอ]]*  มิวสิกวิดีโอแรกอำนวยการสร้างโดย Paul Hunter เมื่อเดือนกุมภาพันธ์ พ.ศ. 2543 แต่ไม่เคยเผยแพร่ 

เพลงนี้ขึ้นชาร์ตอันดับ 1 ในแคนาดา 1 สัปดาห์ และอันดับที่ 7 ในชาร์ตซิงเกิลเพลงแดนซ์ของสหรัฐอเมริกา และได้รับความนิยมในชาร์ตเพลงร่วมสมัย ได้อันดับที่ 12 "ไอว็อนต์ยูทูนีดมี" เป็น 1 ใน 40 อันดับแรกในชาร์ตของสวีเดน, อาร์เจนตินา และสวิตเซอร์แลนด์ ในแผ่นซิงเกิลที่สหรัฐอเมริกาวางจำหน่ายพร้อมกับ "แดตส์เดอะเวย์อิตอิส" และตามผลการรายงานของ Nielsen SoundScan ซิงเกิลนี้มียอดขายกว่า 58,000 แผ่นในสหรัฐอเมริกา

## รูปแบบและรายชื่อเพลง
**ซิงเกิลซีดี 2 เพลง** - (ยุโรป) 
# "ไอว็อนต์ยูทูนีดมี" (ฉบับในอัลบั้ม) – 4:34
# "ไอว็อนต์ยูทูนีดมี" (Thunderpuss radio mix) – 4:32

**ซิงเกิลซีดี 4 เพลง** - (ยุโรป) 
# "ไอว็อนต์ยูทูนีดมี" (ฉบับในอัลบั้ม) – 4:34
# "ไอว็อนต์ยูทูนีดมี" (Thunderpuss radio mix) – 4:32
# "ไอว็อนต์ยูทูนีดมี" (Thunderpuss tribapella) – 7:41
# "แดตส์เดอะเวย์อิตอิส" (Metro club remix) – 5:28

**ซิงเกิลซีดี 3 เพลง** - (ญี่ปุ่น) 
# "ไอว็อนต์ยูทูนีดมี" (ฉบับในอัลบั้ม) – 4:34
# "เด็นยูลุกแอตมี" – 4:09
# "มายฮาร์ตวิลโกออน" (สด) – 5:23

**ซิงเกิลซีดี 6 เพลง** - (ญี่ปุ่น)
# "ไอว็อนต์ยูทูนีดมี" (Thunderpuss radio mix) – 4:32
# "ไอว็อนต์ยูทูนีดมี" (Thunderpuss club mix) – 8:10
# "ไอว็อนต์ยูทูนีดมี" (Thunderpuss tribapella) – 7:41
# "ไอว็อนต์ยูทูนีดมี" (Thunderdub) – 6:43
# "แดตส์เดอะเวย์อิตอิส" (Metro mix edit) – 3:12
# "แดตส์เดอะเวย์อิตอิส" (Metro club remix) – 5:28

**ซิงเกิลซีดี 4 เพลง** - (สหรัฐอเมริกา)
# "แดตส์เดอะเวย์อิตอิส" (ฉบับในอัลบั้ม) – 4:01
# "แดตส์เดอะเวย์อิตอิส" (Metro club remix) – 5:28
# "ไอว็อนต์ยูทูนีดมี" (Thunderpuss radio mix) – 4:32
# "ไอว็อนต์ยูทูนีดมี" (Thunderpuss club mix) – 8:10

## ฉบับอย่างเป็นทางการ
# "ไอว็อนต์ยูทูนีดมี" (Thunderpuss radio mix) – 4:32
# "ไอว็อนต์ยูทูนีดมี" (Thunderpuss club mix) – 8:10
# "ไอว็อนต์ยูทูนีดมี" (Thunderpuss tribapella) – 7:41
# "ไอว็อนต์ยูทูนีดมี" (Thunderdub) – 6:43
# "ไอว็อนต์ยูทูนีดมี" (album version) – 4:34

## ชาร์ต

## อ้างอิง
* เซลีน ดิออน - เว็บไซต์อย่างเป็นทางการ
* เซลีน ดิออน - ประวัติชาร์ต 

หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2543
หมวดหมู่:เพลงป็อป
เดอะเฟิสต์ไทม์เอเวอร์ไอซอว์ยัวร์เฟส

"**เดอะเฟิสต์ไทม์เอเวอร์ไอซอว์ยัวร์เฟส**" ()"  คือเพลงแนวโฟล์คปี พ.ศ. 2500 เป็นผลงานการประพันธ์ของ อีวาน แม็กคอล เพื่อเพ็กกี ซีเจอร์ ภรรยาของเขา ในฉบับที่ได้รับความนิยมขับร้องโดย โรเบอร์ตา แฟลก  เพลงนี้ปรากฏขึ้นครั้งแรกในอัลบั้ม *เฟิสต์เทก* ของโรเบอร์ตา ในปี พ.ศ. 2512 และเป็นเพลงที่ได้รับความนิยมอย่างกว้างขวางเมื่อเพลงนี้นำมาใช้ในการประกอบภาพยนตร์เรื่อง *เพลย์มิสตีฟอร์มี* () ที่กำกับและแสดงนำโดยคลินท์ อีสท์วูด ในปี พ.ศ. 2514 เพลงนี้ขึ้นชาร์ตเพลงยอดนิยม 100 เพลงของชาร์ตบิลบอร์ดและได้รับรางวัลแกรมมีในอีก 3 ปีถัดมา  

ฉบับของโรเบอร์ตานั้นช้ากว่า แต่ได้อรรถรสมากกว่า ทำให้คลินต์ อีสต์วูด (Clint Eastwood) ได้เลือกนำมาใช้ในภาพยนตร์เรื่อง  *เพลย์มิสตีฟอร์มี* ระหว่างฉากรัก และเพื่อเป็นการเผยแพร่เพลงมากขึ้น ค่ายแอตแลนติก (Atlantic Records) ได้ย่อเพลงนี้ในฉบับความยาว 4 นาที และเผยแพร่ทางวิทยุ เพลงนี้ติดชาร์ตอันดับ 1 ในสหรัฐอเมริกานานกว่า 6 สัปดาห์ และอันดับ 14 ในสหราชอาณาจักร

ในฐานะของเพลงโฟล์คซอง "เดอะเฟิสต์ไทม์เอเวอร์ไอซอว์ยัวร์เฟส" ได้นำมาขับร้องใหม่โดยศิลปินหลายคน อาทิ Marianne Faithfull,  Kingston Trio, the Chad Mitchell Trio-Mike Kobluk solo, Gordon Lightfoot, Bert Jansch, Maria Taylor, และ Peter, Paul and Mary และภายหลังจากฉบับของ Roberta เพลงนี้ได้นำมาร้องใหม่อีกมากมาย อาทิ ฉบับของ Johnny Cash, the Chi-Lites, Marcia Griffiths, Isaac Hayes, Bradley Joseph, Joanna Law, Alison Moyet, George Michael, Elvis Presley, the Stereophonics, Mel Tormé, Vanessa L. Williams, Cindytalk, Amanda Palmer, Christy Moore, Leona Lewis, และ Lauryn Hill เซลีน ดิออน ได้รับความนิยมในสหราชอาณาจักร เพลงนี้ยังได้นำมาปรับรูปแบบแจ็ซ โดย  Rachel Z trio ในอัลบั้มชื่อเดียวกับเขาเอง เพลงนี้ยังได้เป็นเพลงพื้นฐานของดรัมและเบส โดย  Teebee และ Future Prophecies

## ฉบับเซลีน ดิออน

"**เดอะเฟิสต์ไทม์เอเวอร์ไอซอว์ยัวร์เฟส**" คือซิงเกิลที่ 3 ของเซลีน ดิออนจากอัลบั้ม *[[ออลเดอะเวย์... อะดิเคดออฟซอง]] * 

[thumb|left|200px|[เซลีน ดิออน|เซลีนในรายการโทรทัศน์พิเศษทางสถานีโทรทัศน์ซีบีเอส (พ.ศ. 2542)]]
เซลีน ได้แสดงเพลงนี้ในรายการโทรทัศน์พิเศษ "ออลเดอะเวย์... อะดิเคดออฟซอง" ซึ่งได้บรรจุในดีวีดีรวบรวมมิวสิกวิดีโอ *[[ออลเดอะเวย์... อะดีเคดออฟซองแอนด์วีดีโอ]]*

เพลงนี้ได้รับความนิยมอย่างมากในสหราชอาณาจักร โดยขึ้นชาร์ตอันดับที่ 19 และที่ 32 ในไอร์แลนด์

### รูปแบบและรายชื่อเพลง
** ซิงเกิลซีดีสามเพลง ** - (สหราชอาณาจักร)
# "เดอะเฟิสต์ไทม์เอเวอร์ไอซอว์ยัวร์เฟส"
# "ดีสอาร์สเปเชียลไทม์"
# "อีฟ มาเรีย"

** ซิงเกิลซีดีสามเพลง ** - (สหราชอาณาจักร)
# "เดอะเฟิสต์ไทม์เอเวอร์ไอซอว์ยัวร์เฟส"
# "เว็นไอฟอลอินเลิฟ" (คู่กับ with Clive Griffin)
# "เด็นยูลุกแอดมี"

**ซิงเกิลเทปสองเพลง** - (สหราชอาณาจักร)
# "เดอะเฟิสต์ไทม์เอเวอร์ไอซอว์ยัวร์เฟส"
# "เด็นยูลุกแอดมี"

**ซิงเกิลวิทยุ** (สหราชอาณาจักร)
# "เดอะเฟิสต์ไทม์เอเวอร์ไอซอว์ยัวร์เฟส"

### ชาร์ต
{| width="0%" 
|- valign="top" 
| width = "50%" | 

## อ้างอิง
*เซลีน ดิออน - เว็บไซต์อย่างเป็นทางการ
*เซลีน ดิออน - ประวัติชาร์ต 

หมวดหมู่:เพลงในปี พ.ศ. 2500
หมวดหมู่:ซิงเกิลในปี พ.ศ. 2543
ด
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลในปี พ.ศ. 2515
หมวดหมู่:รางวัลแกรมมี สาขาบันทึกเสียงแห่งปี
หมวดหมู่:รางวัลแกรมมี สาขาเพลงแห่งปี
หมวดหมู่:เพลงของโรเบอร์ตา แฟล็ก
วัดน้ำวน

**วัดน้ำวน** เป็นวัดรามัญเก่าแก่อายุกว่า 100 ปีตั้งอยู่ที่ตำบลบางเดื่อ อำเภอเมืองปทุมธานี จังหวัดปทุมธานี ที่ดินที่ตั้งวัดมีเนื้อที่ 9 ไร่ 3 งาน 84 ตารางวา

ในวัดมีเจดีย์ทรงรามัญ (ย่างกุ้ง) อุโบสถมีหงส์หน้าอุโบสถ หน้าวัดเป็นแหล่งอาศัยของพันธุ์ปลาต่าง ๆ มากมาย เช่น ปลาสวาย ปลากระแห กระมัง เป็นวัดที่มีชื่อเสียงเรื่องการประสานกระดูกที่หัก เป็นการรักษาแบบมอญและประคบสมุนไพร

วัดน้ำวนสร้างขึ้นเมื่อ พ.ศ. 2214 โดยชาวมอญในสมัยสุโขทัย ชื่อว่า สมิงรามัญ รามสิทธิ์ มีอาชีพล่องแพ นำซุงไม้สักมาขาย เกิดแพแตกตรงที่น้ำวนจึงสร้างวัดขึ้น แล้วให้ชื่อวัดว่า **วัดน้ำวนรามสิทธิ์** ต่อมาได้มีการบูรณะใหม่ ให้ชื่อวัดว่า "วัดน้ำวน" ได้รับพระราชทานวิสุงคามสีมา เมื่อ พ.ศ. 2244 และเปิดสอนพระปริยัติธรรมตั้งแต่ พ.ศ. 2517

## อ้างอิง

น้ำวน
น้ำวน
หมวดหมู่:โบราณสถานในจังหวัดปทุมธานี
ฮิโรกิ อูจิ

**ฮิโรกิ อูจิ** (; เกิดวันที่ 10 กันยายน ค.ศ. 1986) เป็นศิลปิน นักร้อง นักแสดงจากคันจานิ 8 และนิวส์

## ผลงานเพลง

## ผลงาน
### ละครโทรทัศน์

### ภาพยนตร์
*2012: *[[Shiritsu Bakaleya Koukou THE MOVIE]]* รับบทเป็น Sakuragi Ren
*2013: *[[Ninja Kids!!! Summer Mission Impossible]]* รับบทเป็น Doi Hansuke

### พากย์
*2004: *[[วันพีซ: วันดวลดาบ ต้องสาปมรณะ]]* รับบทเป็น Tōma

### ละครเวที
*2007: **Playzone: Change2Chance**
*2009: **Playzone:    Letters from the Sun**
*2010: **Guys and Dolls**
*2010: **Endless Shock**
*2011: **Endless Shock**
*2011: **Ikemen Desu Ne Stage Play  ** (as Fujishiro Shu)
*2012: **Endless Shock**
*2012: **Duet**
*2013: **Za Odasaku**
*2013: **Endless Shock**

## อ้างอิง

## แหล่งข้อมูลอื่น
*Johnny's Entertainment

หมวดหมู่:นักแสดงญี่ปุ่น
หมวดหมู่:นักร้องญี่ปุ่น
ทวีตเตอร์

thumb|ทวีตเตอร์ เป็นลำโพงขนาดเล็กสุดบนตู้ลำโพง

**ทวีตเตอร์** () เป็นลำโพงชนิดหนึ่งที่ออกแบบไว้สำหรับเสียงที่ความถี่สูง ซึ่งมีความถี่จาก 2,000 - 20,000 เฮิตช์ ซึ่งเป็นความถี่สูงสุดที่มนุษย์สามารถได้ยิน คำว่าทวีตเตอร์มาจากเสียงของนกทวีตเตอร์ที่มีความถี่สูง ซึ่งตรงข้ามกับวูฟเฟอร์ที่เป็นเสียงความถี่ต่ำจากเสียงของสุนัข จากเสียง วูฟ วูฟ

หมวดหมู่:ลำโพง
เมล

**เมล์** หรือ **เมล** อาจหมายถึง
* รถเมล์ รถโดยสารประจำทาง
* อีเมล (email) ระบบการส่งจดหมายอิเล็กทรอนิกส์ ผ่านระบบอินเทอร์เน็ต
* จดหมาย (mail) ในภาษาอังกฤษ
* เมลแมน (the Mailman) ฉายาของ คาร์ล มาโลน นักบาสเกตบอลชาวอเมริกัน
* อิทธิฤทธิ์พิชิตมายา (MÄR) การ์ตูนญี่ปุ่น
* เมล กิบสัน (Mel Gibson) นักแสดง
ชญาดา ลิ่วเฉลิมวงศ์

**ชญาดา เศวตนันทน์** (สกุลเดิม ลิ่วเฉลิมวงศ์; เกิด 20 มิถุนายน พ.ศ. 2518) ชื่อเล่น **โบ** เป็นพิธีกรหญิงชาวไทย โดยเป็นพิธีกรรายการแฟ้บทีวี และเป็นอดีตพิธีกรรายการตีสิบ

## ประวัติ
ชญาดา เศวตนันทน์ เป็นบุตรคนที่สองจากทั้งหมดสามคนของอาคม ลิ่วเฉลิมวงศ์ กับหม่อมราชวงศ์สิริญาดา วรวรรณ (นามเดิม สิริมาดา) ธิดาคนเล็กในพันตำรวจโท หม่อมเจ้าหัชชากร วรวรรณ กับหม่อมสมหทัย (สกุลเดิม เสนีเศรษฐ)  มีพี่สาวและน้องสาวร่วมบิดามารดาคือ จณิสตา และสุนุชดา ลิ่วเฉลิมวงศ์ และมีน้องต่างบิดาอีกสองคนคือ ชวิทย์ และฐนุชดี เสรีวัฒโนภาส สำเร็จการศึกษาจากโรงเรียนเซนต์โยเซฟคอนเวนต์ และโรงเรียนเตรียมอุดมศึกษา ก่อนเดินทางไปศึกษาต่อจนจบปริญญาโท  

ชญาดาสมรสครั้งแรกกับเกริกพล มัสยวานิช นักแสดงชาวไทย เมื่อวันที่ 4 กันยายน พ.ศ. 2545 ทั้งสองมีบุตรชายด้วยกันหนึ่งคนชื่อ อชิรวัตติ์ มัสยวานิช แต่ต่อมาเธอได้แยกกันอยู่กับเกริกพลเป็นเวลา 2 ปี และหย่ากันเมื่อวันที่ 14 มีนาคม พ.ศ. 2551 หลังจากนั้นเธอได้คบหากับกรุณพล เทียนสุวรรณ ที่เป็นนักแสดง ภายหลังได้เลิกรากัน ต่อมาชญาดาสมรสครั้งที่สองกับร้อยเอกกฤชพล เศวตนันทน์ เมื่อวันที่ 27 พฤศจิกายน พ.ศ. 2558

## ผลงาน
### พิธีกร
* ปี พ.ศ. 25 รายการ แฟ้บทีวี (/ช่อง) 
* ปี พ.ศ. 2543 รายการ ตีสิบ (ทเว็นตี้ ทเว็นตี้ เอ็นเทอร์เทนเมนต์/ช่อง 3) ทุกวันอังคาร เวลา 23.20-00.50 น. (2543-2545)
* ปี พ.ศ. 2552 รายการ สยามทูเดย์ (เอเชีย เทเลวิชั่น แอนด์ มีเดีย/ช่อง 5) สดทุกวันจันทร์ - ศุกร์ เวลา 17.00 - 17.55 น. ร่วมกับ ภูวฤทธิ์ พุ่มพวง, แทนคุณ จิตต์อิสระ, ณัฐธีร์ โกศลพิศิษฐ์ (2552)

## ลำดับสาแหรก



## อ้างอิง

หมวดหมู่:ราชสกุลวรวรรณ
หมวดหมู่:บุคคลจากโรงเรียนเซนต์โยเซฟคอนเวนต์
หมวดหมู่:บุคคลจากโรงเรียนเตรียมอุดมศึกษา
หมวดหมู่:นักแสดง​หญิงชาวไทย
หมวดหมู่:พิธีกรชาวไทย
หมวดหมู่:นักเขียน​ชาวไทย
หมวดหมู่:ผู้มีชื่อเสียงทางโทรทัศน์ชาวไทย
ภูวดล ทรงประเสริฐ

[thumb|250px|ภูวดล ทรงประเสริฐ บนเวทีของทางกลุ่ม[พันธมิตรประชาชนเพื่อประชาธิปไตย|พันธมิตรฯ ในการชุมนุมเมื่อปี พ.ศ. 2551]]
**ศาสตราจารย์ ภูวดล ทรงประเสริฐ** (เกิด 21 มกราคม พ.ศ. 2493  - ที่อำเภอฉวาง จังหวัดนครศรีธรรมราช) ศาสตราจารย์ระดับ 10 ประจำภาควิชาประวัติศาสตร์ คณะสังคมศาสตร์ มหาวิทยาลัยเกษตรศาสตร์ 
เคยเป็นรองหัวหน้าภาควิชาประวัติศาสตร์ ​คณะสังคมศาสตร์ มหาวิทยาลัยเกษตรศาสตร์ ในเดือนธันวาคมปี พ.ศ. 2550 ถึง พฤศจิกายน ปี พ.ศ. 2554

ปัจจุบัน เกษียณอายุราชการแล้ว

ภูวดล ทรงประเสริฐ เกิดที่ตำบลจันดี อำเภอฉวาง จังหวัดนครศรีธรรมราช เข้าศึกษาระดับชั้นมัธยมศึกษาที่ โรงเรียนวัดสุทธิวราราม ปริญญาตรีและโทด้าน ประวัติศาสตร์ จากคณะอักษรศาสตร์ จุฬาลงกรณ์มหาวิทยาลัย ปริญญาเอก ด้านประวัติศาสตร์ จากมหาวิทยาลัยมอนาช ประเทศออสเตรเลีย

ภูวดล ทรงประเสริฐ เป็นผู้ที่เคลื่อนไหวทางด้านสังคมและการเมืองมาโดยตลอด ตั้งแต่ปี พ.ศ. 2512 ขณะเรียนอยู่ปี 2 คณะอักษรศาสตร์ จุฬาลงกรณ์มหาวิทยาลัย เป็นนักวิชาการที่เชี่ยวชาญโดยเฉพาะทางด้านประวัติศาสตร์จีนและประวัติศาสตร์เอเชียตะวันออกเฉียงใต้ เคยเขียนหนังสือเกี่ยวกับชาวจีนโพ้นทะเลหลายเล่ม เช่น *ชาวจีนโพ้นทะเลในเอเชียตะวันออกเฉียงใต้* ในปี พ.ศ. 2546 เป็นต้น และเป็นบุคคลแรกในประเทศไทยที่สอนวิชาประวัติศาสตร์เกาหลี

เป็นหนึ่งในนักวิชาการที่เข้าร่วมชุมนุมขับไล่ พ.ต.ท.ทักษิณ ชินวัตร
และเป็นขาประจำบนเวทีพันธมิตรประชาชนเพื่อประชาธิปไตยในการชุมนุมเมื่อปี พ.ศ. 2551 โดยเป็นที่ชื่นชอบอย่างมากของผู้ชุมนุม เพราะมีลีลาการปราศรัยที่เผ็ดร้อนและมีข้อมูลเชิงลึก แต่หลายครั้งก็เต็มไปด้วยอารมณ์และคำหยาบ จนกระทั่งหลังการปราศรัยเสร็จในคืนวันที่ 13 ตุลาคม พ.ศ. 2551 พล.ต.จำลอง ศรีเมือง หนึ่งในแกนนำของกลุ่มพันธมิตรฯได้ขึ้นเวทีไปตำหนิ และหลังจากนั้น ศ.ดร.ภูวดลก็มิได้ขึ้นเวทีของทางกลุ่มพันธมิตรฯอีกเลย แม้จะมีเสียงเรียกร้องจากผู้ชุมนุมก็ตาม
งานวิจัยที่สำคัญของอาจารย์ช่วยสร้างความรู้ความเข้าใจบทบาทของจีนโพ้นทะเลต่อการพัฒนาเศรษฐกิจและสังคมไทย ทุนจีนต่อการพัฒนาเศรษฐกิจดีบุกและยางพาราในภาคใต้ของประเทศไทย

## เครื่องราชอิสริยาภรณ์

## อ้างอิง

* ประวัติอาจารย์บัณฑิตวิทยาลัย
* ประวัติอาจารย์ประจำภาควิชาประวัติศาสตร์ คณะสังคมศาสตร์ มหาวิทยาลัยเกษตรศาสตร์ 
* ประวัตินักเขียน ที่ writer.se-ed.com
* “ภูวดล” ฮึด! ปลุกคนไทยต้านนักการเมืองอัปรีย์

หมวดหมู่:บุคคลจากโรงเรียนวัดสุทธิวราราม
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะสังคมศาสตร์ มหาวิทยาลัยเกษตรศาสตร์
หมวดหมู่:ศาสตราจารย์
หมวดหมู่:นักวิชาการจากจังหวัดนครศรีธรรมราช
หมวดหมู่:นักประวัติศาสตร์ชาวไทย
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:ชาวไทยเชื้อสายจีน
หมวดหมู่:บุคคลจากอำเภอฉวาง
หมวดหมู่:พันธมิตรประชาชนเพื่อประชาธิปไตย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
พระราชวังเซนต์เจมส์

**พระราชวังเซนต์เจมส์** () เป็นพระราชวังที่เก่าแก่ที่สุดพระราชวังหนึ่งในกรุงลอนดอนในสหราชอาณาจักร สร้างโดยสมเด็จพระเจ้าเฮนรีที่ 8 บนที่เดิมเป็นโรงพยาบาลคนโรคเรื้อนที่อุทิศให้แก่นักบุญเจมส์ ลูกของอัลเฟียส ซึ่งเป็นชื่อที่พระราชวังและอุทยานตั้งตาม โรงพยาบาลถูกยุบเลิกเมื่อปี ค.ศ. 1532 พระราชวังใหม่มีความสำคัญเป็นลำดับสองรองจากพระราชวังไวท์ฮอลในความสนพระทัยของพระเจ้าเฮนรีที่ 8 ตัววังสร้างด้วยอิฐแดงเป็นสถาปัตยกรรมแบบทิวดอร์รอบลานสี่ลาน Gatehouse ทางด้านเหนือยังคงอยู่พร้อมด้วยหอแปดเหลี่ยม เมื่อพระราชวังไวท์ฮอลถูกทำลายจากไฟไหม้ พระราชวังเซนต์เจมส์กลายเป็นที่ประทับทางการของราชวงศ์อังกฤษตั้งแต่ปี ค.ศ. 1698 และใช้เป็นที่ทรงว่าราชการของพระมหากษัตริย์มาจนถึงทุกวันนี้

สมเด็จพระราชินีนาถแมรี สิ้นพระชนม์ในพระราชวัง  หัวใจและเครื่องในของพระองค์ถูกฝังไว้ภายในโบสถ์หลวงภายในพระราชวัง สมเด็จพระราชินีนาถเอลิซาเบธที่ 1 บรรทมที่นี่คืนหนึ่งระหว่างที่ทรงรอกองทัพเรือสเปนที่ล่องขึ้นมาทางช่องแคบอังกฤษ  สมเด็จพระเจ้าชาร์ลส์ที่ 1 บรรทมที่พระราชวังเซนต์เจมส์คืนก่อนที่จะทรงถูกสำเร็จโทษในปี ค.ศ. 1649 โอลิเวอร์ ครอมเวลล์เปลี่ยนพระราชวังเป็นค่ายทหารระหว่างสมัยสาธารณรัฐอังกฤษ สมเด็จพระเจ้าชาร์ลส์ที่ 2 พระราชโอรสของพระเจ้าชาร์ลส์ที่ 1 เปลี่ยนกลับคืนมาเป็นพระราชวังและทรงวางผังอุทยานเซนต์เจมส์

## ประวัติ
### สมัยราชวงศ์ทิวดอร์
พระเจ้าเฮนรีที่ 8 ทรงให้สร้างพระราชวังเซนต์เจมส์ขึ้นในที่ไกลแห่งหนึ่งซึ่งเดิมเคยเป็นโรงพยาบาลรักษาคนโรคเรื้อนที่อุทิศแด่นักบุญเจมส์ผู้น้อย ช่วงแรก พระองค์ใช้พระราชวังเซนต์เจมส์เป็นตำหนักแรมคู่กับสนามเนื้อทรายส่วนพระองค์ใหม่ คือ อุทยานเซนต์เจมส์ 

พระราชวังใหม่นี้เป็นที่พึงพอพระหฤทัยเป็นที่สองรองจากพระราชวังไวต์ฮอล สร้างขึ้นในระหว่างปี ค.ศ. 1531 ถึง ปี ค.ศ. 1536 (พ.ศ. 2074 - พ.ศ. 2079) เป็นที่ประทับขนาดย่อมพ้นจากชีวิตทางการในราชสำนัก

พระราชวังเซนต์เจมส์มีขนาดเล็กกว่าไวท์ฮอลล์ที่อยู่ใกล้เคียงมาก ตั้งอยู่โดยมีท้องสนามสี่แห่งรอบ สนามเหล่านั้นได้แก่ สนามสี สนามทูต สนามยุทธภัณฑ์ และ สนามอาราม ปัจจุบันนี้ ท้องสนามที่ว่ามีอาคารล้อมรอบหมด เว้นแต่สนามอาราม ซึ่งอาคารปิดล้อมอยู่สามด้าน ส่วนด้านที่สี่ติดถนนมาร์ลโบโรห์ เป็นที่รองรับการชุมนุมสาธารณะ 

คุณลักษณะที่โดดเด่นที่สุดของพระราชวังเซนต์เจมส์คือซุ้มประตูทิศเหนือ ซุ้มนั้นสูงสี่ชั้น มีหอแปดเหลี่ยมมีเชิงเทินสองหอขนาบซ้ายขวา และมีนาฬิกาประดับเด่นอยู่ที่ส่วนชั้นบนสุดและส่วนหน้าจั่ว นาฬิกานี้มาสร้างเพิ่มภายหลังในปี ค.ศ. 1731 (พ.ศ.2274) และบูรณะในปีค.ศ. 1834 (พ.ศ.2377)  ภายในพระราชวังประดับตกแต่งด้วยอักษรย่อ *H A* แทนพระนามเฮนรีและ แอนน์ โบเลย์น พระชายาองค์ที่สองของพระองค์ พระเจ้าเฮนรีที่ 8 ทรงให้สร้างพระราชวังด้วยอิฐแดง และขับเน้นลวดลายด้วยอิฐสีเข้มกว่า 

มีการปรับปรุงพระราชวังเซนต์เจมส์ในปีค.ศ. 1544 (พ.ศ.2087) โดยเพิ่มภาพวาดบนเพดานฝีมือ ฮันส์ โฮลไบน์ ทั้งมีผู้บรรยายว่าพระราชวังนั้นเป็น "เคหสถานหลวงที่น่ารื่นรมย์"  

มีพระโอรสสองพระองค์ของพระเจ้าเฮนรีที่ 8 สิ้นพระชนม์ที่พระราชวังเซนต์เจมส์นี้ ได้แก่ เฮนรี ฟิตซ์รอย ดยุกแห่งริชมอนด์และซัมเมอร์เซตองค์ที่ 1 และ สมเด็จพระราชินีนาถแมรีที่ 1   

สมเด็จพระราชินีนาถเอลิซาเบธที่ 1 มักประทับอยู่ที่พระราชวังนี้ และว่ากันว่าทรงพักแรมที่พระราชวังนี้ขณะที่ทรงรอรับมือ กองเรืออาร์มาดาของสเปน ที่จะแล่นเรือขึ้นมาทางช่องแคบอังกฤษ 
## อ้างอิง


ซเนต์เจมส์
คณะรัฐมนตรีไทย

**คณะรัฐมนตรีไทย**เป็นคณะบุคคลที่ทำหน้าที่บริหารราชการแผ่นดินในราชอาณาจักรไทย คณะรัฐมนตรีเป็นกลุ่มบุคคลหลักที่ขับเคลื่อนส่วนราชการต่าง ๆ ของรัฐบาลไทย สมาชิกของคณะรัฐมนตรีนั้นจะได้รับการเสนอชื่อโดยนายกรัฐมนตรีและได้รับการแต่งตั้งอย่างเป็นทางการโดยพระมหากษัตริย์ไทยซึ่งประกอบไปด้วย รองนายกรัฐมนตรี และรัฐมนตรีประจำกระทรวงต่าง ๆ โดยมีนายกรัฐมนตรีเป็นหัวหน้าคณะรัฐบาล

คณะรัฐมนตรีไทยนั้นมีขึ้นครั้งแรกหลังจากการเปลี่ยนแปลงการปกครองเป็นระบอบประชาธิปไตยตามพระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 ซึ่งในขณะนั้นเรียกว่าคณะกรรมการราษฎร และหลังจากมีการประกาศใช้รัฐธรรมนูญแห่งราชอาณาจักรไทย พุทธศักราช พ.ศ. 2475 จึงเปลี่ยนมาเรียกว่าคณะรัฐมนตรี และได้ใช้ชื่อนี้มาจนถึงปัจจุบัน

จำนวนรัฐมนตรีเป็นไปตามรัฐธรรมนูญที่ใช้บังคับอยู่ขณะนั้น รัฐธรรมนูญฉบับปัจจุบัน คือ รัฐธรรมนูญแห่งราชอาณาจักรไทย พุทธศักราช 2560 กำหนดให้คณะรัฐมนตรีมีรัฐมนตรีได้ไม่เกิน 35 คนรวมนายกรัฐมนตรีอีก 1 คนเป็น 36 คน

## คุณสมบัติและการปฏิบัติหน้าที่
รัฐธรรมนูญแห่งราชอาณาจักรไทย พุทธศักราช 2560 ได้กำหนดคุณสมบัติและการปฏิบัติหน้าที่ของคณะรัฐมนตรีไว้ดังนี้

### คุณสมบัติ
ในมาตรา 160 ได้กำหนดคุณสมบัติของคณะรัฐมนตรีไว้ดังนี้
* มีสัญชาติไทยโดยการเกิด
* มีอายุไม่ต่ำกว่าสามสิบห้าปี
* สำเร็จการศึกษาไม่ต่ำกว่าปริญญาตรีหรือเทียบเท่า
* มีความซื่อสัตย์สุจริตเป็นที่ประจักษ์
* ไม่มีพฤติกรรมอันเป็นการฝ่าฝืนหรือไม่ปฏิบัติตามมาตรฐานทางจริยธรรมอย่างร้ายแรง
* ไม่มีลักษณะต้องห้ามตามมาตรา 98
* ไม่เป็นผู้ต้องคำพิพากษาให้จำคุก แม้คดีนั้นจะยังไม่ถึงที่สุด หรือมีการรอการลงโทษ เว้นแต่ในความผิดอันได้กระทำโดยประมาท ความผิดลหุโทษ หรือความผิดฐานหมิ่นประมาท​
* ไม่เป็นผู้เคยพ้นจากตำแหน่งเพราะเหตุกระทำการอันเป็นการต้องห้ามตามมาตรา 186 หรือมาตรา 187 มาแล้วยังไม่ถึงสองปีนับถึงวันแต่งตั้ง

### การปฏิบัติหน้าที่
พระมหากษัตริย์ทรงแต่งตั้งนายกรัฐมนตรีคนหนึ่งตามมติของรัฐสภา และรัฐมนตรีอื่นอีกไม่เกิน 35 คนตามที่นายกรัฐมนตรีถวายคำแนะนำ ก่อนเข้ารับหน้าที่ รัฐมนตรีต้องถวายสัตย์ปฏิญาณต่อพระมหากษัตริย์ด้วยถ้อยคำดังต่อไปนี้

ตามรัฐธรรมนูญฉบับปัจจุบัน มาตรา 161

คณะรัฐมนตรีมีหน้าที่บริหารราชการแผ่นดินตามรัฐธรรมนูญฉบับปัจจุบัน มาตรา 162 และมีสิทธิเข้าร่วมประชุมชี้แจงแสดงความคิดเห็นในที่กำหนดได้ตามรัฐธรรมนูญฉบับปัจจุบัน มาตรา 163

## คณะรัฐมนตรีปัจจุบัน
ณ วันที่ 31 มีนาคม พ.ศ. 2569 มีนายกรัฐมนตรีและรัฐมนตรี รวม 35 คน ดังมีรายชื่อต่อไปนี้

## รายชื่อคณะรัฐมนตรี

## ดูเพิ่ม
* รายนามรัฐมนตรีสตรีในคณะรัฐมนตรีไทย

## เชิงอรรถ

## อ้างอิง

## แหล่งข้อมูลอื่น
* มาตรฐานทางจริยธรรมของตุลาการศาลรัฐธรรมนูญ และผู้ดำรงตำแหน่งในองค์กรอิสระ รวมทั้งผู้ว่าการตรวจเงินแผ่นดินและหัวหน้าหน่วยงานธุรการของศาลรัฐธรรมนูญและองค์กรอิสระ พ.ศ. ๒๕๖๑ (ให้ใช้บังคับแก่สมาชิกสภาผู้แทนราษฎร สมาชิกวุฒิสภา และคณะรัฐมนตรี ตามรัฐธรรมนูญแห่งราชอาณาจักรไทย พุทธศักราช ๒๕๖๐ มาตรา ๒๑๙ วรรคสองด้วย)

หมวดหมู่:การเมืองไทย
ปิง

**ปิง** อาจหมายถึง
* แม่น้ำปิง แม่น้ำในประเทศไทย
* อุทยานแห่งชาติแม่ปิง
* สัญญาณปิง (Ping) ใช้เพื่อตรวจสอบว่า อุปกรณ์หรือเครือข่ายมีความตอบสนองอยู่หรือไม่ หรือมีความตอบสนองมากน้อยเพียงใด

## ดูเพิ่ม
* พิง
ฮูริน ธาลิออน

**ฮูริน** (Húrin) เป็นตัวละครตัวหนึ่งในซิลมาริลลิออน งานประพันธ์ของ เจ. อาร์. อาร์. โทลคีน ตามปกรณัมชุดมิดเดิลเอิร์ธ ฮูรินเป็นชาวมนุษย์ซึ่งมีชีวิตอยู่ในยุคที่หนึ่งของอาร์ดา เป็นทายาทตระกูลฮาดอร์ เจ้าแคว้นดอร์-โลมิน และเป็นนักรบที่ยิ่งใหญ่ที่สุด มีสมญาว่า **ธาลิออน** (Thalion) ซึ่งเป็นคำภาษาซินดาริน แปลว่า **ผู้มั่นคง**

ฮูรินเป็นบุตรคนโตของกัลดอร์แห่งตระกูลฮาดอร์ มีน้องชายหนึ่งคนคือ ฮูออร์ ผู้เป็นบิดาของทูออร์ บิดาของเออาเรนดิล เมื่อยังเด็ก ฮูรินกับฮูออร์เคยได้รับความช่วยเหลือจากพญาอินทรีโธรอนดอร์หนีพ้นจากพวกออร์ค ไปลี้ภัยอยู่กับกษัตริย์ทัวร์กอนในกอนโดลิน ได้เป็นที่รักใคร่ขององค์กษัตริย์มาก ต่อมาภายหลังจึงได้หวนคืนดอร์-โลมิน

ฮูรินแต่งงานกับมอร์เวนแห่งตระกูลเบออร์ มีบุตรด้วยกันสามคนคือ ทูริน อัวร์เวน และนิเอนอร์

หมวดหมู่:ตัวละครในซิลมาริลลิออน
หมวดหมู่:มนุษย์ (มิดเดิลเอิร์ธ)
หมวดหมู่:ตัวละครที่เป็นผู้รอดชีวิตเพียงผู้เดียว
หมวดหมู่:ตัวละครที่ฆ่าตัวตาย
ลูอิส แคร์รอล

**ชาลส์ ลัตวิดจ์ ดอดจ์สัน** (; 27 มกราคม ค.ศ. 1832 - 14 มกราคม ค.ศ. 1898) หรือที่ผู้คนรู้จักกันในนามปากกา **ลูอิส แคร์รอล** () เป็นนักเขียนนวนิยาย กวี นักคณิตศาสตร์ และช่างภาพชาวอังกฤษ ผลงานเด่นที่สร้างชื่อเสียงให้กับเขาคือ *[[อลิซท่องแดนมหัศจรรย์]]* (1865) และภาคต่อที่ชื่อ *[[อลิซในเมืองกระจก]]* (1871) จุดเด่นในวรรณกรรมของเขาคือการเล่นคำ ตรรกะ และจินตนิมิต นอกจากนี้ยังมีผลงานอื่นอีก เช่น *[[แจ็บเบอร์ว็อกกี]]* (1871) และ *[[เดอะฮันทิงออฟเดอะสนาร์ค]]* (1876) ซึ่งทั้งหมดเป็นวรรณกรรมแนว "วรรณกรรมไร้สาระ"

ผบงานของลูอิส แคร์รอลเป็นที่ชื่นชอบของเด็ก ๆ และยิ่งกว่านั้นงานเขียนของเขาได้ฝังลึกเข้าไปในวัฒนธรรมสมัยนิยม และมีอิทธิพลโดยตรงกับนักเขียนจำนวนมากในเวลาถัดมา 

ผลงานและชีวิตของชาลส์ ลัตวิดจ์ ดอดจ์สัน ได้รับความสนใจอย่างมากในหลายประเทศทั้ง อเมริกาเหนือ ญี่ปุ่น สหราชอาณาจักร และนิวซีแลนด์

หมวดหมู่:นักเขียนชาวอังกฤษ
ประชาคมแอนดีส

**ประชาคมแอนดีส** (; ย่อว่า CAN) เดิมคือกติกาสัญญาแอนดีส () ใน ค.ศ. 1969 เป็นสหภาพศุลกากรประกอบด้วยประเทศโบลิเวีย โคลอมเบีย เอกวาดอร์ และเปรูในทวีปอเมริกาใต้ มีสำนักงานใหญ่ตั้งอยู่ในกรุงลิมา ประเทศเปรู

## สมาชิก
thumb|ประเทศในประชาคมแอนดีส
;สมาชิกปัจจุบัน
* (1969)
*  (1969)
* (1969)
* (1969)
;สมาชิกสมทบ
*  (2005)
*  (2005)
*  (2005)
*  (2005)
*   (2006)
;สมาชิกสังเกตการณ์ 
*
* 
;สมาชิกก่อตั้ง
*  (1973–2006) เข้าร่วมเมร์โกซูร์
*  (สมาชิกเต็มรูปแบบ 1969–1976, สมาชิกสังเกตการณ์ 1976–2006, สมาชิกสมทบ ตั้งแต่ 2006)

## อ้างอิง

## แหล่งข้อมูลอื่น

*Official '''Andean Community''' website — 
*BBC.uk: "South America launches trading bloc" —

หมวดหมู่:ทวีปอเมริกาใต้
หมวดหมู่:ความตกลงการค้าเสรี
นายา

**นายา** หรือ **วาสนา เคนแมน** น้องสาวของนักเขียนนามปากกา กฤษณา อโศกสิน ศิลปินแห่งชาติสาขาวรรณศิลป์ นายาจบการศึกษาอักษรศาสตรบัณฑิต (เกียรตินิยม) ครุศาสตรบัณฑิต จากจุฬาลงกรณ์มหาวิทยาลัย มหาบัณฑิตในสาขาวิชาภาษาอังกฤษ  มหาวิทยาลัย  Columbia University , New York  (ทุน Fulbright) นายาเป็นอดีตอาจารย์สอนภาษาอังกฤษที่แผนกภาษาอังกฤษ คณะอักษรศาสตร์ จุฬาลงกรณ์มหาวิทยาลัย และสอนวิชาคำประพันธ์ให้แผนกภาษาไทยด้วย

นายาสมรสเมื่อ พ.ศ. 2508 สามปีภายหลังย้ายไปอยู่สหรัฐอเมริกากับสามีจึงจบมหาบัณฑิตในสาขาวิชามานุษยวิทยา มหาวิทยาลัยเท็กซัส ออสติน นายาย้ายติดตามสามีไปอยู่หลายประเทศ และเป็นอาจารย์สอนตามวิทยาลัย และมหาวิทยาลัยหลายแห่งและหลายประเทศ  สอนวิชาภาษาอังกฤษ วิชามานุษยวิทยาและสังคมวิทยาแก่นักศึกษาอเมริกัน ได้ตำแหน่งผู้เชี่ยวชาญในการเขียนตำรา (Writing Consultant) (ปี 2519-2520) ที่ The Free University of Iran ซึ่งพระเจ้าชาห์ทรงสถาปนาขึ้น ณ กรุงเตห์ราน ประเทศอิหร่าน

ตำแหน่งสุดท้ายของนายาในฐานะผู้สอนคือ ศาสตราจารย์ของแผนก General Education ที่วิทยาลัย De Vry Institute of Technology เมืองฟินิกส์ รัฐแอริโซนาเป็นเวลา 14 ปี ก่อนจะลาออกจากการสอนเพื่อเขียนหนังสือและทำงานอดิเรกอื่นๆ

“นายา” (และอีกนามปากกาหนึ่ง “อาจารย์ Wanda”) เป็นนักเขียนรางวัลนราธิปพงศ์ประพันธ์ปีพุทธศักราช 2560 ซึ่งสมาคมนักเขียนแห่งประเทศไทยได้มอบให้ ณ วันที่ 20 มกราคม พุทธศักราช 2561 โดยมีคำจารึกว่า “ในฐานะผู้สร้างสรรค์ผลงานอันทรงคุณค่าแก่วงวรรณกรรมไทยมาเป็นเวลานาน ต่อเนื่อง และเป็นที่นิยมยกย่องอย่างกว้างขวาง”

### ผลงาน

* พลอยพันแสง
* รำเพยดอกสุดท้าย
* ทรายกระซิบ
* จากฟ้าแดนไกล
* บนเส้นทางสายวรรณกรรม
* หน้าต่างในเงาเมฆ
* โคมพันดวง
* สโมสรนักสืบ
* มาลัยที่ปลายทาง
* รอยรักเรไร
* รักที่กลับคืน
* พุดสามสี
* ถนนสองสาย
* ภาพพรางใจ
* อักษรสื่อรัก
* เมื่อน้ำค้างสลาย
* สืบรอยรักที่ซาฟารี

หมวดหมู่:นักเขียนชาวไทย
ตะวันตัดบูรพา

**ตะวันตัดบูรพา** เป็นละครโทรทัศน์แนวดราม่าแอ็คชั่น สร้างโดย บริษัท เอ็กแซ็กท์ จำกัด สร้างจากเค้าโครงเรื่องโดย นิพนธ์ ผิวเณร และประโยชน์ สุขศรีเจริญสุข เป็นเรื่องราวของสองพี่น้องที่มีความขัดแย้งในเรื่องของหน้าที่และความถูกต้อง ถูกนำไปสร้างเป็นละครโทรทัศน์ 2 ครั้ง ในปี พ.ศ. 2544 (ททบ.5 เอชดี) และ พ.ศ. 2558 (ช่องวัน 31) ฉบับหลังใช้วิธีดำเนินเรื่องคล้ายภาพยนตร์ มีการปรับให้เข้ากับยุคสมัยปัจจุบันมากขึ้น

## รายชื่อนักแสดง

## รางวัลและการเข้าชิง

## อ้างอิง

## แหล่งข้อมูลอื่น
* 
* เรื่องย่อละคร บทละคร ตะวันตัดบูรพา : Dara.truelife.com 

หมวดหมู่:ละครแนวแอ็คชั่น
หมวดหมู่:ละครโทรทัศน์โดยเอ็กแซ็กท์และซีเนริโอ
หมวดหมู่:ละครโทรทัศน์ไทยในปี พ.ศ. 2544
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ไทยในปี พ.ศ. 2558
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ที่กำกับโดย ก้องเกียรติ โขมศิริ
เด็นยูลุกแอตมี

"**เด็นยูลุกแอดมี**" () คือเพลงประกอบภาพยนตร์เรื่องบุรุษสองศตวรรษ ในความเป็นจริงแล้ว ซิงเกิลนี้จะออกจำหน่ายเป็นซิงเกิลที่ 2 ของเซลีน ดิออนจากอัลบั้ม *[[ออลเดอะเวย์... อะดิเคดออฟซอง]]* ในวันที่ 11 ธันวาคม พ.ศ. 2542

"เด็นยูลุกแอดมี" เป็นผลงานการประพันธ์ของเจมส์ ฮอร์เนอร์ และวิลล์ เจนนิงส์ ผู้ประพันธ์เพลง "มายฮาร์ตวิลโกออน" 

แต่โชคไม่ดีที่ภาพยนตร์เรื่องบุรุษสองศตวรรษ ซึ่งกำหนดออกแพร่ภาพวันที่ 13 ธันวาคม พ.ศ. 2542 และนำแสดงโดย โรบิน วิลเลียมส์ เกิดไม่ประสบความสำเร็จดังคาด ทำให้ซิงเกิลนี้งดออกจำหน่าย แล้วออกเพลง "แดตส์เดอะเวย์อิตอิส" ซิงเกิลแทน เพลงดังกล่าวนี้ได้รับความนิยมอย่างแพร่หลายในขณะนั้นตราบจนบัดนี้ อย่างไรก็ตาม "เด็นยูลุดแอดมี" ก็ได้ออกเป็นซิงเกิลหน้าบีคู่กับ "ลีฟ (ฟอร์เดอะวันไอเลิฟ)", "เดอะเฟิสไทม์เอเวอร์ไอซอยัวร์เฟซ", "ไอว็อนท์ยูทูนีดมี"

ฉบับที่ใช้ประกอบภาพยนตร์ แตกต่างจากฉบับที่วางขายเล็กน้อย ฉบับแรกนั้นอำนวยเพลงโดยเจมส์ ฮอร์เนอร์ และไซมอน แฟรกเล็น ส่วนฉบับหลัง อำนวยเพลงโดย เดวิด ฟอสเตอร์ เจมส์ ฮอร์เนอร์ และไซมอน แฟรกเล็น 

มิวสิกวิดีโอเพลง "เด็นยูลุกแอดมี" อำนวยการสร้างโดยบิลลี วูดดรัฟฟ์ และออกเผยแพร่ราวปลายปี พ.ศ. 2542 และได้บรรจุลงในดีวีดี *[[ออลเดอะเวย์... อะดิเคดออฟซองแอนด์วิดีโอ]]* ที่จำหน่ายใน พ.ศ. 2544

## รูปแบบและรายชื่อเพลง
;ซิงเกิลวิทยุ 2 เพลง
# "เด็นยูลุกแอดมี" (ฉบับในอัลบั้ม) – 4:08 
# "เด็นยูลุกแอดมี" (ฉบับเพลงประกอบภาพยนตร์) – 4:20 

## อ้างอิง

* ประวัติชาร์ต 

## แหล่งข้อมูลอื่น
* เว็บไซต์อย่างเป็นทางการ

หมวดหมู่:ซิงเกิลในปี พ.ศ. 2542
หมวดหมู่:เพลงของเซลีน ดิออน
ลิฟ (ฟอร์เดอะวันไอเลิฟ)

"**ลิฟ (ฟอร์เดอะวันไอเลิฟ) **" () คือซิงเกิลที่ 2 ของเซลีน ดิออนจากอัลบั้ม *[[ออลเดอะเวย์... อะดิเคดออฟซอง]]*  ออกจำหน่ายเมื่อวันที่ 14 กุมภาพันธ์ พ.ศ. 2543 ในแคนาดาและบางประเทศในยุโรป 

"ลิฟ (ฟอร์เดอะวันไอเลิฟ)" เป็นเพลงที่ดัดแปลงมาจากเพลงภาษาฝรั่งเศส "วีฟวร์" ของ Noa และขับร้องใหม่อีกครั้งโดย Hélène Ségara ในงานดนตรีอาสนวิหารน็อทร์-ดามแห่งปารีส Richard Cocciante ประพันธ์เพลงนี้ และลุก ปลามงดง ประพันธ์เนื้อเพลง Will Jennings แปลคำร้องเป็นภาษาอังกฤษ (ผู้ประพันธ์คำร้องเพลง "มายฮาร์ตวิลโกออน") 

เซลีนแสดงเพลงนี้ในรายการโทรทัศน์ฝรั่งเศสและท้าย ปี พ.ศ. 2542 ในคอนเสิร์ตมิลลิเนียม (คอนเสิร์ตสุดท้ายของทัวร์คอนเสิร์ตเล็ตส์ทอล์กอะเบาท์เลิฟ) 

มิวสิกวิดีโอเพลง "ลิฟ (ฟอร์เดอะวันไอเลิฟ)" อำนวยการสร้างโดย Bille Woodruff แพร่ภาพเมื่อ พ.ศ. 2543 และบรรจุในดีวีดี *[[ออลเดอะเวย์... อะดิเคดออฟซองแอนด์วิดีโอ]]* 

ซิงเกิลนี้ขึ้นอันดับสูงสุดที่ 23 ในแคนาดา, 47 ในเบลเยี่ยม, 63 ในฝรั่งเศส, 82 ในสวิตเซอร์แลนด์ และ 89 ในเนเธอร์แลนด์ 

## รูปแบบและรายชื่อเพลง

** ซิงเกิลซีดี 2 เพลง** - (ยุโรป) 
# "ลิฟ (ฟอร์เดอะวันไอเลิฟ)" – 3:58
# "เด็นยูลุกแอตมี" – 4:11

**ซิงเกิลซีดี 3 เพลง** - (ยุโรป) 
# "ลิฟ (ฟอร์เดอะวันไอเลิฟ)" – 3:58
# "เด็นยูลุกแตดมี" – 4:11
# "เอิงการ์ซงปาก็อมเลโซตร์ (ซิกกี)" (สด) – 3:19

## ชาร์ต

## อ้างอิง
* เซลีน ดิออน - เว็บไซต์อย่างเป็นทางการ
* เซลีน ดิออน - ประวัติชาร์ต 

หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2543
หมวดหมู่:เพลงป็อป
แดตส์เดอะเวย์อิตอิส

"**แดตส์เดอะเวย์อิตอิส**" () คือซิงเกิลยอดนิยมของอัลบั้ม *[[ออลเดอะเวย์... อะดิเคดออฟซอง]]* ออกจำหน่ายเมื่อวันที่ 1 พฤศจิกายน พ.ศ. 2542 

"แดตส์เดอะเวย์อิตอิส" เป็นผลงานการประพันธ์และอำนวยการสร้างของโปรดิวเซอร์ชาวสวิตเซอร์แลนด์ Max Martin และ Kristian Lundin ผู้เคยทำงานร่วมกับวง เอ็นซิน, แบ็คสตรีท บอยส์ เซลีนเคยร้องเพลงร่วมกับเอ็นซิน ระหว่างรายกายโทรทัศน์พิเศษทางสถานีซีบีเอสในปี ค.ศ. 1999 และร้องเพลงนี้ใน *[[คอนเสิร์ตทัวร์เล็ตส์ทอล์กอะเบาต์เลิฟ]]* เซลีนยังร้องเพลงนี้ในหลายรายการโทรทัศน์ รวมถึงงานรับรางวัลบิลบอร์ดและยังร้องเพลงนี้ใน พ.ศ. 2544 ในโอกาสต่างๆกัน  

เพลงฉบับในอัลบั้มได้รวบรวมในอัลบั้ม *[[เดอะคอลเลคเตอส์ซีรีส์ ชุดที่ 1]]* และคลับรีมิกซ์ สร้างสรรค์โดยมีโทร ในซิงเกิลของบางประเทศได้รวมอยู่พร้อมกับเพลง "ไอเม็ตแอนแองเจิล (ออนคริสต์มาสเดย์)" 

มิวสิกวิดีโอ "แดตส์เดอะเวย์อิตอิส" อำนวยการสร้างโดย Liz Friedlander แพร่ภาพครั้งแรกเมื่อวันที่ 8 พฤศจิกายน พ.ศ. 2542 ช่องวีเอชวัน และได้รับการเสนอชื่อเข้าชิงรางวัลมัชมิวสิกวิดีโอ วิดีโอนี้ได้บรรจุในดีวีดี *[[ออลเดอะเวย์... อะดิเคดออฟซองแอนด์วิดีโอ]]*

เพลงนี้อยู่อันดับที่ 1 ในชาร์ตยูไนเต็ดเวิลด์กว่า 8 สัปดาห์  และอยู่อันดับ 1 ในชาร์ตเพลงร่วมสมัยของสหรัฐอเมริกา และแคนาดา "แดตส์เดอะเวย์อิตอิส" ขึ้นเป็น 1 ใน 20 เพลงยอดนิยมในที่อื่นๆอีกหลายที่ และเป็นซิงเกิลแอร์เพลของเซลีนซิงเกิลแรกและซิงเกิลเดียวที่ขึ้นชาร์ตบิลบอร์ด 100 ขึ้นอันดับสูงสุดที่ 6 (ที่ 2 ในชาร์ตบิลบอร์ด 100 แอร์เพล) ซิงเกิลทางการค้าได้ปล่อยมาภายหลังจากนั้น 9 เดือน เป็นดับเบิลเอไซด์คู่กับเพลง "ไอว็อนต์ยูทูนีดมี" (ที่ 62 ในชาร์ตยอดขายซิงเกิล)   

"แดตส์เดอะเวย์อิตอิส" ประสบความสำเร็จในสวีเดน (20,000 แผ่น, "พลาตตินัม") , ออสเตรเลีย (35,000 แผ่น, "โกลด์") , เบลเยี่ยม (25,000 แผ่น) , เยอรมนี (250,000 แผ่น) และฝรั่งเศส (157,000 แผ่น, "ซิลเวอร์") และมียอดขายกว่า 88,100 แผ่นในสหราชอาณาจักร และ 58,000 แผ่นใน สหรัฐอเมริกา

จากบิลบอร์ด "แดตส์เดอะเวย์อิตอิส" ได้รับ "BDS Certified Spin Award - 500,000 Spins" ในเดือนสิงหาคม พ.ศ. 2549 หลังจากเพลงนี้ได้ปล่อยในเดือนพฤสจิกายน พ.ศ. 2542 มีการเปิดมากกว่า 500,000 ครั้ง ในสถานีวิทยุ 1,400 แห่งในแคนาดาและสหรัฐอเมริกา

## รูปแบบและรายชื่อเพลง
**ซิงเกิลซีดี 2 เพลง** - (สหราชอาณาจักร, ยุโรป, ออสเตรเลีย, ญี่ปุ่น) 
# "แดตส์เดอะเวย์อิตอิส" – 4:01
# "ไอเม็ตแอนแองเจิล (ออนคริสต์มาสเดย์)"  – 3:20

**ซิงเกิลซีดี 3 เพลง** - (สหราชอาณาจักร, ยุโรป, ออสเตรเลีย) 
# "แดตส์เดอะเวย์อิตอิส" – 4:01
# "ไอเม็ตแอนแองเจิล (ออนคริสต์มาสเดย์)" – 3:20
# "มายฮาร์ตวิลโกออน" (สด) – 5:23

**ซิงเกิลซีดี 3 เพลง** - (สหราชอาณาจักร)
# "แดตส์เดอะเวย์อิตอิส" (ฉบับในอัลบั้ม) – 4:01
# "แดตส์เดอะเวย์อิตอิส" (Metro club remix) – 5:28
# "อะนาเทอเยียแฮสกอนบาย" – 3:24

**ซิงเกิลซีดี 4 เพลง** - (สหรัฐอเมริกา)
# "แดตส์เดอะเวย์อิตอิส" (album version) – 4:01
# "แดตส์เดอะเวย์อิตอิส" (Metro club remix) – 5:28
# "ไอว็อนต์ยูทูนีดมี" (Thunderpuss radio mix) – 4:32
# "ไอว็อนต์ยูทูนีดมี" (Thunderpuss club mix) – 8:10

## ฉบับอย่างเป็นทางการ
# "แดตส์เดอะเวย์อิตอิส" (Metro mix edit) – 3:12
# "แดตส์เดอะเวย์อิตอิส" (Metro mix) – 3:20
# "แดตส์เดอะเวย์อิตอิส" (Metro club remix) – 5:28
# "แดตส์เดอะเวย์อิตอิส" (ฉบับในอัลบั้ม) – 4:01

## ชาร์ต

## อ้างอิง
* เซลีน ดิออน - เว็บไซต์อย่างเป็นทางการ
* เซลีน ดิออน - ประวัติชาร์ต 

หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2542
หมวดหมู่:เพลงป็อป
ภาษาวิบัติ

**ภาษาวิบัติ**   รวมถึง  

ในประเทศไทย มีการวิพากษ์วิจารณ์ถึงปัญหาเด็กไทยขาดการศึกษารวมถึงปัญหาภาษาวิบัติทำให้เด็กไทย ไม่สามารถใช้ภาษาไทยได้มีประสิทธิภาพเท่าที่ควร ในขณะเดียวกันได้มีการใช้คำว่าภาษาอุบัติแทนที่ภาษาวิบัติที่มีความหมายในเชิงลบ โดยภาษาอุบัติหมายถึงภาษาที่เกิดขึ้นมาใหม่ ตอบสนองวัฒนธรรมย่อย เช่นเดียวกับภาษาเฉพาะวงการที่เป็นศัพท์สแลง

ทั้งนี้   

นิธิ เอียวศรีวงศ์ ว่า ภาษาวิบัติเป็นการเปลี่ยนแปลงของภาษาที่ผู้ใหญ่ในสังคมไม่ชอบ แม้ภาษาจะมีการเปลี่ยนแปลงอยู่เสมอ แต่ผู้ใหญ่ไม่ชอบให้ภาษาเปลี่ยน การให้เหตุผลว่าภาษาไทยไม่ควรเปลี่ยนแปลง เพราะเป็นภาษาของชาติที่มีความศักดิ์สิทธิ์ นิธิเห็นว่าเป็นเหตุผลแบบไสยศาสตร์ ไม่ค่อยน่าฟัง นิธิยังเห็นว่า ปัญหาของภาษาไทยในปัจจุบันคือ การใช้ภาษาไม่มีประสิทธิภาพ เช่น ไวยากรณ์ การใช้ศัพท์หรือการเรียบเรียง เป็นต้น และการไม่ศึกษาภาษาที่เปลี่ยนแปลงไปนี้เองที่จะเป็นเหตุให้เกิด "ภาษาวิบัติ"

เดือนพฤศจิกายน พ.ศ. 2553 ช่วงที่มีผู้สร้างภาพยนตร์ไปตั้งเป็นชื่อ หอแต๋วแตกแหวกชิมิ กาญจนา นาคสกุล ราชบัณฑิตประเภทวรรณศิลป์ สาขาวิชาภาษาไทย ระบุ คำว่า "ชิมิ" หากเป็นการใช้ภายในกลุ่มก็ไม่มีปัญหาอะไร เพราะเป็นการล้อกันเล่นซึ่งเป็นปกติของภาษา และจะเลือนหายไปตามกาลเวลา แต่การนำไม่ใช้เชิงสาธารณะดังที่ไปตั้งเป็นชื่อภาพยนตร์ ถือว่าไม่เหมาะสมนัก เมื่อเดือนกรกฎาคม พ.ศ. 2554 กนกวลี ชูชัยยะ เลขาธิการราชบัณฑิตยสถาน กล่าวว่า สถานการณ์ภาษาไทยในปัจจุบันยังไม่ถึงขั้นวิกฤต และวัยรุ่นใช้ภาษาแช็ตเฉพาะบนอินเทอร์เน็ต และสื่อสารภายในวัยรุ่นเท่านั้น ยังไม่พบนำมาใช้ในการเขียนหรือการทำงาน

## ดูเพิ่ม
* ทิงลิช
* ลีท
* ภาษาแชต
* การเปลี่ยนแปลงของภาษา

## อ้างอิง

หมวดหมู่:ภาษาศาสตร์สังคม
ภาษาเฉพาะวงการ

**ภาษาเฉพาะวงการ** () เป็นคำเรียกการใช้ภาษาหรือคำศัพท์สำหรับเฉพาะกลุ่มหรือเฉพาะอาชีพ ซึ่งมีลักษณะของศัพท์สแลงหรือภาษาพูด ภาษาเฉพาะอาชีพมักใช้ในการพูดสำหรับเข้าใจกันเฉพาะกลุ่มเพื่อไม่ต้องใช้ภาษาหรือคำที่ยืดยาว ซึ่งมักจะทำให้ผู้ใช้ภายนอกไม่เข้าใจ

## ลักษณะที่มีใช้
* การแพทย์: คำศัพท์ที่ใช้ในการสนทนาระหว่างแพทย์และพยาบาล โดยส่วนใหญ่จะเป็นคำศัพท์ในชื่อของขั้นตอนวิธีการตรวจโรค ชื่อยา ชื่อส่วนประกอบหรืออวัยวะภายในร่างกาย
* กีฬา: ภาษาที่ใช้โดยผู้สื่อข่าวกีฬา และผู้ชมกีฬา เช่นคำว่า ล้ำหน้า หรือ ทัชดาวน์ ที่เฉพาะคนสนใจในด้านกีฬานั้นที่เข้าใจ
* สายงานอาชีพ: ศัพท์ที่ใช้เฉพาะทางในแต่ละอาชีพ ซึ่งบุคคลที่ไม่ได้ทำงานในสายนั้นจะไม่สามารถสื่อสารหรือเข้าใจความหมายของคำ
* คอมพิวเตอร์: ศัพท์เทคนิคที่ใช้ในคอมพิวเตอร์ เช่น คลาส หรือ คุกกี้
* สมาคม: ศัพท์ที่ใช้กลุ่มที่มีความชอบหรือนิยมคลั่งไคล้อะไรที่เหมือนกัน เช่น กลุ่มผู้ชื่นชอบวัฒนธรรมญี่ปุ่น จะปรากฏคำทับศัพท์ที่มาจากภาษาญี่ปุ่น ซึนเดเระ หมายถึง เย็นชาแต่ภายหลังอ่อนหวาน  กลุ่มผู้ที่ชื่นชอบคลั่งไคล้ในการ์ตูนญี่ปุ่นจะต่างๆที่มาจากคำพื้นฐานที่มีอยู่แล้ว เช่น ตุรกี หมายถึง แหล่งรวมอนิเมะโหลดตรง เป็นต้น

## อ้างอิง

* http://encarta.msn.com/dictionary_/jargon.html 

หมวดหมู่:คำศัพท์
หมวดหมู่:วิธภาษาและวัจนลีลา
หมวดหมู่:คำศัพท์ภาษาศาสตร์
ภาคแคนเทอร์เบอรี

thumb|250px|'''สังฆเขตแคนเตอร์บรี''' (สีเหลือง) และ สังฆเขตยอร์ค (สีชมพู)

**ภาคแคนเทอร์เบอรี** () เป็นหนึ่งในสองภาคคริสตจักรในคริสตจักรแห่งอังกฤษ (อีกแห่งหนึ่งคือ ภาคยอร์ค) ภาคแคนเทอร์เบอรีประกอบด้วย 30 เขตมิสซัง เนื้อที่ของเขตตั้งอยู่สองในสามของทางตอนใต้ของเกาะอังกฤษรวมทั้งหมู่เกาะแชนนาล คริสตจักรบางคริสตจักรในเวลส์และบนแผ่นดินใหญ่ยุโรป  ก่อนที่คริสตจักรแห่งเวลส์จะถูกยุบเลิกในปี ค.ศ. 1920 เวลส์ก็อยู่ภายใต้การปกครองของภาคแคนเทอร์เบอรี  และระหว่างปี  ค.ศ. 787 และ ค.ศ. 803 ภาคแคนเทอร์เบอรีแบ่งออกไปเป็นภาคคริสตจักรที่สามคือภาคลิทชฟิลด์ 

ประมุขของภาคแคนเทอร์เบอรีคืออาร์ชบิชอปแห่งแคนเทอร์เบอรี และมีมหาวิหารแคนเตอร์บรีเป็นอาสนวิหารประจำคริสตจักร

ขเขตการปกครอง
ภาคยอร์ก

[thumb|250px|'''ภาคยอร์ก''' (สีชมพู) และ[ภาคแคนเทอร์เบอรี (สีเหลือง)]]

**ภาคยอร์ก** () เป็นหนึ่งในสองภาคคริสตจักรในคริสตจักรแห่งอังกฤษ ตั้งอยู่ระหว่างภาคแคนเทอร์เบอรีและสกอตแลนด์ ภาคคริสตจักรนี้ประกอบด้วย 14 มุขมณฑลและเกาะแมน ในอดีตสกอตแลนด์ก็เป็นส่วนหนึ่งของภาคยอร์ก

ประมุขของภาคยอร์กคืออาร์ชบิชอปแห่งยอร์กซึ่งเป็นตำแหน่งสูงสุดในคริสตจักรแห่งอังกฤษรองจากอาร์ชบิชอปแห่งแคนเทอร์เบอรี มีมหาวิหารยอร์กเป็นมหาวิหารประจำภาค

หมวดหมู่:คริสตจักรแห่งอังกฤษ
ฌ็อง-ฟร็องซัว ช็องปอลียง

**ฌ็อง-ฟร็องซัว ช็องปอลียง** () หรือ **ช็องปอลียง เลอ เฌิน** (; 23 ธันวาคม ค.ศ. 1790 – 4 มีนาคม ค.ศ. 1832) มีความสนใจเกี่ยวกับเรื่องอียิปต์โบราณมาตั้งแต่อายุน้อย เรียนภาษาตะวันออกอย่างภาษาฮีบรู อาหรับ และคอปติก และเป็นคนแรกที่เขียนและอ่านออกเสียงอักษรไฮโรกลิฟฟิกได้ใน ค.ศ. 1822 โดยอาศัยศิลาโรเซตตา 

เขาได้อุทิศชีวิตในการศึกษาหาความรู้เรื่องอียิปต์โบราณ โดยประพันธ์หนังสือหลายเล่มอย่าง  (1824),  (1836),  (1841) และ  (1845) ซึ่งเป็นบันทึกพร้อมวาดภาพประกอบ เนื่องจากได้เดินทางไปอียิปต์ในระหว่าง ค.ศ. 1828–1830 งานชุดหลังนี้ได้รับการตีพิมพ์โดยน้องชายของเขาใน ค.ศ. 1835 และ 1845

นอกจากนี้เขายังได้ตั้งหน่วยงานที่เรียกว่าแผนกไอยคุปต์วิทยาในพิพิธภัณฑ์ลูฟวร์ใน ค.ศ. 1826 และเขาได้รับการแต่งตั้งเป็นศาสตราจารย์ที่วิทยาลัยฝรั่งเศส () ใน ค.ศ. 1831 และเสียชีวิตเมื่อวันที่ 4 มีนาคม ค.ศ. 1832

## อ้างอิง

* นิตยสารศิลปวัฒนธรรม ฉบับปีที่ 29 ฉบับที่ 4 กุมภาพันธ์ พ.ศ. 2551 หน้า 165

## แหล่งข้อมูลอื่น

* 
* 
* Giants of Egyptology: Jean-François Champollion, 1790–1832
* Key words: unlocking lost languages
* BBC: Jean-François Champollion
* 

หมวดหมู่:อียิปต์โบราณ
หมวดหมู่:นักภาษาศาสตร์ชาวฝรั่งเศส
หมวดหมู่:บุคคลจากจังหวัดล็อต
โคลัมเบียเรเคิดส์

**โคลัมเบียเรเคิดส์** () เป็นค่ายเพลงอเมริกัน ภายใต้โซนี่มิวสิกเอ็นเตอร์เทนเมนต์ ก่อตั้งขึ้นเมื่อวันที่ 15 มกราคม พ.ศ. 2432 โดยพัฒนามาจาก บริษัทกราโฟโฟนอเมริกัน ซึ่งเป็นบริษัทสืบทอดจาก โวลตากราโฟโฟน โดยโคลัมเบียเรเคิดส์เป็นเครื่องหมายการค้าในการบันทึกเสียง (ค่ายเพลง) ที่เก่าแก่ที่สุดที่ยังเหลืออยู่ในปัจจุบัน และเป็นค่ายเพลงขนาดใหญ่เป็นอันดับสองของสหรัฐอเมริกา

ศิลปินที่เคยมีผลงานกับโคลัมเบียเรเคิดส์ ได้แก่ เอซี/ดีซี, อะเดล, แอโรสมิธ, หลุยส์ อาร์มสตรอง, เคาท์ เบซี, โทนี เบนเนต, เลนนาร์ด เบิร์นสไตน์, บียอนเซ่ โนวส์, มารายห์ แครี, จอห์นนี แคช, โรสแมรี คลูนีย์, ลีโอนาร์ด โคเฮน, เอลวิส คอสเทลโล, ไมลส์ เดวิส, นีล ไดอะมอนด์, เซลีน ดิออน, บ็อบ ดิลลัน, เอิร์ธ, วินด์แอนด์ไฟร์, ดุค เอลลิงตัน, บิลลี ฮอลิเดย์, วลาดิมีร์ โฮโรวิตซ์, บิลลี โจเอล, รอเบิร์ต จอห์นสัน, แจนิส จอปลิน, โยโย มา, จอร์จ ไมเคิล, ทีโลเนียส มังค์, วิลลี เนลสัน, นิวยอร์กฟิลฮาร์มอนิก, พิงก์ฟลอยด์, แฟรงก์ ซินาตรา, ไซมอนแอนด์การ์ฟังเกล, บรูซ สปริงส์ทีน, บาร์บรา สไตรแซนด์, เจมส์ เทย์เลอร์, แอนดี วิลเลียมส์, บิล วิเทอส์ เป็นต้น

## อ้างอิง

หมวดหมู่:ค่ายเพลงอเมริกัน
หมวดหมู่:บริษัทอเมริกันที่ก่อตั้งในปี พ.ศ. 2432
หมวดหมู่:บริษัทค่ายเพลงที่ก่อตั้งในปี พ.ศ. 2432
ลู่ ถิงเวย์

**ลู่ ถิงเวย** (; ; เกิด 5 ตุลาคม พ.ศ. 2526) เป็นนักแสดงชาวไต้หวัน มีชื่อเสียงจากการแสดงซีรีส์แนวดราม่าเรื่องแรกรับบทเป็น จี้ว์เค่อเฉียง ในเรื่อง *[[Bump Off Lover|บั้มออฟเลิฟ]]* (2006) ของสถานีโทรทัศน์จีทีวี, *[[Hormones|ฮอร์โมนส์]]* (2008) และ *[[When a Wolf Falls in Love with a Sheep|เวนอะวูล์ฟฟอลส์อินเลิฟวิทอะชีพ]]* (2012) โดยในปี พ.ศ. 2551 ได้แสดงในภาพยนตร์ไทยเรื่อง ปิดเทอมใหญ่ หัวใจว้าวุ่น รับบท ตี่ตี๋

## ประวัติ

ลู่ ถิงเวย เกิด 5 ตุลาคม พ.ศ. 2526 ที่กรุงไทเป ไต้หวัน จบการศึกษาจากมหาวิทยาลัยเทคโนโลยีชิงหยุน คณะบริหารธุรกิจระหว่างประเทศ

## ผลงานการแสดง
### ละคร

### ภาพยนตร์

   
### มิวสิกวิดีโอ

## อ้างอิง

หมวดหมู่:นักแสดงไต้หวัน
หมวดหมู่:บุคคลจากไทเป